4a* C. PUNII HIST. NAT. LIB. XXXVII. 



De gemmis quae a membris corporis habent nomina : hepatitis, 

 steatitis , adadunephrps , adaduophthalmos , adadudactylos , 

 triophthalmos. 



LXXI. il. Est etiamnum alia distinctio, quam equi- 

 dem fecerim, subinde variata expositione. Siquidem a 

 membris corporum habent nomina: hepatitis ajocinere: 

 steatitis singulorum animalium adipe numerosa. Adadu- 

 nephros , ejusdem oculus , ac digitus dei : et hic colitur 

 a Syris. Triophthalmos cum onyche nascitur, trs homi- 

 nis oculos simul exprimens. 



De gemmis quab animalibus habent nomina : carcinias, echitis, 

 scorpitis, scaritis , triglitis , segophthalmos , geranitis , aetitis , 

 myrmecitis , cantharias , lycophthalmos , taos. 



LXXII. Ab animalibus cognominantur, carcinias ma- 

 rini cancri colore , echitis viperae , scorpitis scorpionis 

 aut colore , aut effigie, scaritis scari piscis , triglitis mulli , 

 aegophthalmos caprino oculo : item alia suillo , et a gruis 

 collo geranitis, hieracitis accipitris. Aetitis a colore aquilae 

 candicante cauda. Myrmecitis innatam repentis formicae 

 effigiem habet , scaraborum cantharias. Lycophthalmos 

 quatuor est colorum , ex rutilo sanginea : in medio ni- 

 grum candido cingitur , ut luporum oculi , illis per om- 

 nia similis. Taos pavoni est similis , item aspidi quam 

 vocari chelidoniam invenio. 



